বাংলাদেশ জামায়াতে ইসলামীর নিবন্ধন বাতিলের প্রতিবাদে ১ আগষ্ট বৃহস্পতিবার তাৎক্ষণিক ভাবে বাংলাদেশ জামায়াতে ইসলামী মৌলভীবাজার জেলা শহরে বিক্ষোভ মিছিল করে। প্রচন্ড বৃষ্টির মাঝে মূর্হ মূর্হ শ্লোগানে মূখর বিক্ষুব্দ কর্মীরা কুসুমবাগ সিটির সামনে রাস্তা অবরুদ করে সমাবেশ করে। সমাবেশে প্রধান অথিতি হিসাবে উপস্তিত ছিলেন বাংলাদেশ জামায়াতে ইসলামীর মৌলভীবাজার জেলা সেক্রেটারী ইঞ্জিনিয়ার এম শাহেদ আলী। পৌর আমীর ইয়ামীর আলীর সভাপতিত্বে অন্যান্যদের মধ্যে উপস্থিত ছিলেন জামায়াতে ইলামীর সদর উপজেলা আমীর শাহ্ আলাউদ্দিন, পৌর সেক্রেটারী এবি,কবির আহমদ,ছাত্রশিবিরের মৌলভীবাজার শহর সভাপতি হাফেজ তাজুল ইসলাম, সেক্রেটারী ফখরুল ইসলাম,মুর্শেদ আহমদ প্রমুখ। বক্তব্যে জামায়াত নেতারা বলেন, সকল গণতান্ত্রিক আন্দোলনের পতাকাবাহী সংগঠন, এই দেশের তৌহিদি জনতার হৃদয়ের স্পন্দন বাংলাদেশ জামায়াতে ইসলামীকে জনগন থেকে বিচ্ছিন্ন করার লক্ষে এবং জাতীয় নির্বাচনে অংশ গ্রহণ করতে না দেওয়ার সুগভীর ষড়যন্ত্রের অংশ হিসাবে এই রায় দেওয়া হয়েছে। জাতি এ রায় তীব্র ভাবে প্রত্যাখান করেছে। স্টাফ রিপোর্টার॥